Kun de originale FN/ECE-tekster har retlig virkning i henhold til folkeretten. Dette regulativs nuværende status og ikrafttrædelsesdato bør kontrolleres i den seneste version af FN/ECE's statusdokument TRANS/WP.29/343/, der findes på adressen:

http://www.unece.org/trans/main/wp29/wp29wgs/wp29gen/wp29fdocstts.html.

Regulativ nr. 128 fra De Forenede Nationers Økonomiske Kommission for Europa (FN/ECE) — Ensartede forskrifter for godkendelse af diodelyskilder (LED-lyskilder) til anvendelse i godkendte lygteenheder på motorkøretøjer og påhængskøretøjer dertil [2018/1998]

Omfattende al gældende tekst frem til:

Supplement 7 til den oprindelige udgave af regulativet — Ikrafttrædelsesdato: Den 16. oktober 2018

INDHOLD

REGULATIV

1. Anvendelsesområde

2. Administrative bestemmelser

3. Tekniske forskrifter

4. Produktionens overensstemmelse

5. Sanktioner i tilfælde af produktionens manglende overensstemmelse

6. Endeligt ophør af produktionen

7. Navn og adresse på de tekniske tjenester, som er ansvarlige for udførelse af godkendelsesprøvningen, og på de typegodkendende myndigheder

BILAG

1. Datablade for LED-lyskilder

2. Meddelelse

3. Eksempel på godkendelsesmærkets udformning

4. Metode til måling af de elektriske og fotometriske egenskaber

5. Mindstekrav til fabrikantens kontrol af produktionens overensstemmelse

6. Prøveudtagning og overensstemmelsesniveauer for fabrikanternes prøvningsregistrering

7. Minimumskrav til stikprøver udført af den typegodkendende myndighed

8. Overensstemmelse godkendt ved stikprøvekontrol

9. Metode til måling af det lysemitterende områdes luminanskontrast og luminanslighed

1. ANVENDELSESOMRÅDE

Dette regulativ gælder for de i bilag 1 viste LED-lyskilder, som anvendes i godkendte lygteenheder på motordrevne køretøjer og påhængskøretøjer hertil.

2. ADMINISTRATIVE BESTEMMELSER

2.1. Definitioner

2.1.1. Definition af »kategori«

Udtrykket »kategori« anvendes i dette regulativ til at beskrive standardiserede LED-lyskilders forskellige grundlæggende konstruktion. Hver kategori har en særlig betegnelse, som for eksempel: »LW1«, »LY2«, »LR2«.

2.1.2. Definition af »type«

LED-lyskilder af forskellig »type« er LED-lyskilder inden for samme kategori, som er forskellige på væsentlige punkter som:

2.1.2.1. fabriks- eller varemærke LED-lyskilder med samme fabriks- eller varemærke, som er fremstillet af forskellige fabrikanter, betragtes som forskellige typer. LED-lyskilder, der er fremstillet af samme fabrikant, og som kun adskiller sig ved fabriks- eller varemærke, kan betragtes som samme type

2.1.2.2. lyskildens konstruktion, i det omfang dette påvirker de optiske egenskaber

2.1.2.3. nominel spænding.

2.2. Ansøgning om godkendelse

2.2.1. Ansøgning om godkendelse skal indgives af indehaveren af fabriks- eller varemærket eller af dennes bemyndigede repræsentant.

2.2.2. Ansøgninger om godkendelse skal være ledsaget af (se også punkt 2.4.2):

2.2.2.1. tegninger i tre eksemplarer med en sådan detaljeringsgrad, at typen kan identificeres

2.2.2.2. en kortfattet teknisk beskrivelse

2.2.2.3. fem prøveeksemplarer.

2.2.3. Hvis en type LED-lyskilde kun ved fabriks- eller varemærke adskiller sig fra en type, der allerede er godkendt, er det tilstrækkeligt at indlevere følgende:

2.2.3.1. en af lygtefabrikanten udfærdiget erklæring om, at den indleverede type a) er identisk med (bortset fra fabriks- eller varemærke) og b) er fremstillet af den samme fabrikant, som har fremstillet den allerede godkendte type, hvis godkendelseskode skal angives

2.2.3.2. to prøver påført det nye fabriks- eller varemærke.

2.2.4. Før typegodkendelse meddeles, kontrollerer den kompetente myndighed, at der findes tilfredsstillende ordninger til sikring af effektiv kontrol af produktionens overensstemmelse.

2.3. Påskrifter

2.3.1. LED-lyskilder, for hvilke der ansøges om godkendelse, skal på soklen være påført:

2.3.1.1. ansøgerens fabriks- eller varemærke

2.3.1.2. den nominelle spænding

2.3.1.3. betegnelsen for den pågældende kategori

2.3.1.4. et tilstrækkeligt stort felt til anbringelse af godkendelsesmærket.

2.3.2. Det i punkt 2.3.1.4 nævnte felt skal angives på de tegninger, der ledsager ansøgningen om godkendelse.

2.3.3. Der kan påføres andre angivelser end dem, der er omfattet af punkt 2.3.1 og 2.4.4, hvis det ikke påvirker lysegenskaberne negativt.

2.4. Godkendelse

2.4.1. Hvis alle prøveeksemplarer af en type LED-lyskilde, der indleveres i henhold til punkt 2.2.2.3 eller 2.2.3.2, opfylder forskrifterne i dette regulativ, meddeles der godkendelse.

2.4.2. Der tildeles et godkendelsesnummer til hver enkelt godkendt type. Det første tegn angiver ændringsserien på tidspunktet for udstedelse af godkendelsen.

Derefter kommer en identifikationskode bestående af højst tre tegn. Kun følgende arabertal og versaler kan anvendes:

»0 1 2 3 4 5 6 7 8 9 A B C D E F G H J K L M N P R S T U V W X Y Z«.

Samme kontraherende part kan ikke tildele samme nummer til en anden type LED-lyskilde.

2.4.3. Godkendelse, udvidelse, nægtelse eller inddragelse af godkendelse af en type LED-lyskilde eller endeligt ophør af produktionen i henhold til dette regulativ meddeles de kontraherende parter i overenskomsten, der anvender dette regulativ, i form af en formular svarende til modellen i bilag 2 til dette regulativ og i form af en tegning indsendt af ansøgeren til godkendelse, i et format på højst A4 (210 × 297 mm) og mindst i størrelsesforholdet 2:1.

2.4.4. LED-lyskilder, som er i overensstemmelse med en efter dette regulativ godkendt type, skal foruden det i punkt 2.3.1 foreskrevne mærke være påført et internationalt godkendelsesmærke, som er placeret i det i punkt 2.3.1.4 omhandlede felt og består af:

2.4.4.1. en trunkeret cirkel, som omslutter bogstavet »E«, efterfulgt af kendingsnummeret på den stat, som har meddelt typegodkendelsen (1)

2.4.4.2. godkendelsesnummeret, placeret i nærheden af den trunkerede cirkel.

2.4.5. Hvis ansøgeren har modtaget samme godkendelsesnummer for flere fabriks- eller varemærker, er et eller flere af disse tilstrækkelige med henblik på opfyldelse af punkt 2.3.1.1.

2.4.6. De i punkt 2.3.1 og 2.4.4 omhandlede mærker og angivelser skal være let læselige og må ikke kunne slettes.

2.4.7. Bilag 3 til dette regulativ indeholder et eksempel på godkendelsesmærkets udformning.

3. TEKNISKE FORSKRIFTER

3.1. Definitioner

Definitionerne i resolution R.E.5 eller efterfølgende revisioner heraf, der fandt anvendelse på tidspunktet for anvendelse af typegodkendelsen, finder anvendelse.

3.2. Generelle specifikationer

3.2.1. Ethvert prøveeksemplar, der forelægges, skal være i overensstemmelse med de relevante forskrifter i dette regulativ.

3.2.2. LED-lyskilder skal være konstrueret således, at de ved normal brug er og forbliver funktionsdygtige. De må heller ikke frembyde andre konstruktions- eller fremstillingsfejl.

3.2.3. LED-lyskilder må ikke frembyde ridser eller pletter på deres optiske overflader, som kan formindske deres effektivitet og deres optiske virkning. Dette skal verificeres ved påbegyndelse af godkendelsesprøvningen, og når det kræves i de relevante punkter i dette regulativ.

3.2.4. LED-lyskilder skal være udstyret med standardsokler, der er i overensstemmelse med databladene for sokler i IEC Publication 60061, som angivet i de individuelle datablade i bilag 1.

3.2.5. Soklen skal være robust og solidt fæstnet til resten af LED-lyskilden.

3.2.6. En LED-lyskildes overensstemmelse med forskrifterne i punkt 3.2.3-3.2.5 efterprøves ved visuel inspektion, ved kontrol af målene og om nødvendigt ved en prøvemontering i holderen som angivet i IEC Publication 60061.

3.2.7. Faststofsamling(er) og eventuelt et eller flere elementer til fluorescens-baseret konvertering skal være det/de eneste elementer i LED-lyskilden, som skaber og udsender lys, når de tilføres strøm.

3.3. Prøvninger

3.3.1. LED-lyskilder skal først ældes ved deres prøvespænding i mindst 48 timer. Ved multifunktions-LED-lyskilder skal hver funktion ældes separat.

3.3.2. Medmindre andet er angivet, foretages elektriske og fotometriske målinger ved prøvespændingen.

3.3.3. Elektriske målinger som omhandlet i bilag 4 udføres med instrumenter i mindst klasse 0,2 (0,2 % fuldskalanøjagtighed).

3.4. Placering og målangivelser for det lysemitterende område

3.4.1. Placering og målangivelser for det lysemitterende område skal være i overensstemmelse med forskrifterne i det relevante datablad i bilag 1.

3.4.2. Målingen foretages efter ældning af LED-lyskilden i henhold til punkt 3.3.1.

3.5. Lysstrøm

3.5.1. Ved måling efter de i bilag 4 beskrevne betingelser skal lysstrømmen ligge inden for de grænser, der er angivet i det relevante datablad i bilag 1.

3.5.2. Målingen foretages efter ældning af LED-lyskilden i henhold til punkt 3.3.1.

3.6. Fordeling af normaliseret lysstyrke/fordeling af kumulativ lysstrøm

3.6.1. Ved måling efter de i bilag 4 beskrevne betingelser skal fordelingen af normaliseret lysstyrke og/eller kumulativ lysstrøm ligge inden for de grænser, der er angivet i det relevante datablad i bilag 1.

3.6.2. Målingen foretages efter ældning af LED-lyskilden i henhold til punkt 3.3.1.

3.7. Farve

3.7.1. Det lys, der afgives af LED-lyskilden, skal være angivet i det relevante datablad. Definitionerne på farven af det afgivne lys i regulativ nr. 48 og de ændringer dertil, som er i kraft på tidspunktet for ansøgning om typegodkendelse, finder anvendelse i dette regulativ.

3.7.2. Farven på det afgivne lys måles ved den i bilag 4 specificerede metode. Kromaticitetskoordinaternes målte integralværdi skal ligge inden for det krævede kromaticitetsfelt.

3.7.2.1. For så vidt angår LED-lyskilder, der udsender hvidt lys og er beregnet til anvendelse i forlygter, skal farven måles i samme retninger, som hvor lysstrømmen er specificeret i det relevante datablad, men kun hvor den specificerede minimale lysstyrke overstiger 50 cd/klm. Hver målt værdi for kromaticitetskoordinaterne skal ligge inden for et tolerancefelt på 0,025 enheder i x-retningen og 0,050 enheder i y-retningen omfattende den målte integralværdi. Den målte værdi i den maksimale lysstyrkes retning og alle målte værdier for en standard (etalon) LED-lyskilde skal også ligge inden for det krævede kromaticitetsfelt for hvidt lys.

3.7.3. For LED-lyskilder, der udsender hvidt lys, skal mindsteniveauet af rødt i lyset desuden være således, at:

hvor:

Ee(λ) (enhed: W) er bestrålingsstyrkens fordeling over spektret V(λ) (enhed: 1) er den spektrale visuelle følsomhed λ (enhed: nm) er bølgelængden.

Denne værdi beregnes ved hjælp af intervaller fra et nanometer.

3.8. UV-stråling

LED-lyskildens UV-stråling skal være således, at LED-lyskilden er af typen med lav UV-stråling i overensstemmelse med:

hvor:

S(λ) (enhed: 1) er den spektrale vægtningsfunktion km = 683 lm/W er den maksimale værdi af strålingens lyseffektivitet.

(definitionerne på de andre symboler findes i punkt 3.7.3 ovenfor).

Denne værdi beregnes ved hjælp af intervaller fra et nanometer. UV-strålingen vægtes efter de værdier, som er angivet i tabellen nedenfor:

λ S(λ) λ S(λ) λ S(λ) 250 0,430 305 0,060 355 0,00016 255 0,520 310 0,015 360 0,00013 260 0,650 315 0,003 365 0,00011 265 0,810 320 0,001 370 0,00009 270 1,000 325 0,00050 375 0,000077 275 0,960 330 0,00041 380 0,000064 280 0,880 335 0,00034 385 0,000053 285 0,770 340 0,00028 390 0,000044 290 0,640 345 0,00024 395 0,000036 295 0,540 350 0,00020 400 0,000030 300 0,300

Bemærk: Værdierne er i overensstemmelse med »IRPA/INIRC Guidelines on limits of exposure to ultraviolet radiation«. De valgte bølgelængder (i nanometer) er repræsentative; andre værdier bør interpoleres.

3.9. Standard LED-lyskilder

Yderligere forskrifter for standard (etalon) LED-lyskilder findes i de relevante datablade i bilag 1.

3.10. Maksimal prøvningstemperatur

Såfremt en maksimal prøvningstemperatur er specificeret i det relevante datablad i bilag 1, finder følgende krav anvendelse:

3.10.1. Når der måles efter betingelserne i bilag 4, punkt 5: a) Lysstrømværdierne ved høje temperaturer skal ligge inden for de grænser, der er anført i det relevante datablad i bilag 1, og b) farvevariationen skal ikke overstige 0,010.

3.10.2. Efter færdiggørelse af måleproceduren, jf. punkt 3.10.1, skal LED-lyskilden holdes i konstant drift i 1 000 timer ved prøvespændingen/prøvespændingerne og a) i tilfælde af integreret kølelegeme ved en omgivende temperatur svarende til den maksimale prøvningstemperatur som specificeret i det relevante datablad i bilag 1 b) i tilfælde af et Tb-punkt ved en Tb-værdi svarende til den maksimale prøvningstemperatur som specificeret i det relevante datablad i bilag 1

3.10.3. Efter færdiggørelse af proceduren, jf. punkt 3.10.2, når der måles i henhold til de bilag 4, punkt 5, omhandlede betingelser: a) skal lysstrømværdierne ved høje temperaturer ikke afvige mere end ± 10 procent fra de tilsvarende værdier for det prøveeksemplar, der er målt i henhold til punkt 3.10.1, og b) skal farvevariationen ikke afvige mere end ± 0,010 fra de tilsvarende værdier for prøveeksemplar, der er målt i henhold til punkt 3.10.1.

3.10.4. Efter færdiggørelse af måleproceduren, jf. punkt 3.10.3, skal kravene i punkt 3.2.3 verificeres igen.

3.11. LED-lyskilder uden generelle begrænsninger

3.11.1. Det lysemitterende områdes egenskaber

Den nominelle emissionsboks størrelse og placering samt siden/siderne på det lysemitterende område, som er i stand til skabe afskærmningen, er specificeret i det relevante datablad i bilag 1.

Følgende egenskabers værdier bestemmes ved hjælp af den i bilag 9 specificerede metode:

a) luminanskontrast

b) størrelse og placering af zone 1a og zone 1b

c) Fladeforhold R 0,1 og R 0,7

d) Værdi for den maksimale afvigelse ΔL.

3.11.2. Det lysemitterende områdes luminanskontrast

3.11.2.1. Værdien/værdierne for det lysemitterende områdes luminanskontrast skal ligge inden for de grænser, der er anført i det relevante datablad i bilag 1.

3.11.2.2. Hvis kun en side af det lysemitterende område i det relevante datablad er specificeret som værende i stand til at skabe afskærmning, skal zone 1b være placeret tættere på den tilsvarende side af zone 1a end den modsatte side.

3.11.3. Det lysemitterende områdes luminanslighed

3.11.3.1. Zone 1a's område (lysemitterende område) skal være inden for den nominelle emissionsboks som specificeret i det relevant datablad i bilag I, og det lysemitterende områdes størrelse skal ligge inden for de grænser, der er anført i det relevante datablad i bilag 1.

3.11.3.2. Værdien af R 0,1 skal ligge inden for de grænser, der er anført i det relevante datablad i bilag 1.

3.11.3.3. Værdien af R 0,7 skal ligge inden for de grænser, der er anført i det relevante datablad i bilag 1.

3.11.3.4. Luminansens afvigelse skal ikke overstige ± 20 procent.

4. PRODUKTIONENS OVERENSSTEMMELSE

4.1. LED-lyskilder, som er godkendt efter dette regulativ, skal være fremstillet således, at de er i overensstemmelse med den godkendte type, idet de opfylder forskrifterne for mærkning og de tekniske forskrifter i punkt 3 ovenfor og i bilag 1, 4 og 5 til dette regulativ.

4.2. Til efterprøvning af, at forskrifterne i punkt 4.1 er opfyldt, skal foretages passende kontrol af produktionen.

4.3. Indehaveren af godkendelsen skal især:

4.3.1. sørge for procedurer til effektiv kontrol af produkternes kvalitet

4.3.2. råde over det nødvendige udstyr til kontrol af overensstemmelsen af hver godkendt type

4.3.3. drage omsorg for, at prøvningsdata registreres, og at de relaterede dokumenter er til rådighed i et tidsrum, der aftales med de godkendende myndigheder

4.3.4. analysere resultaterne af hver type prøvning med anvendelse af kriterierne i bilag 6, så det kontrolleres og sikres, at produktets egenskaber holdes konstante inden for den normale variation i en industriproduktion

4.3.5. sørge for, at der for hver type LED-lyskilde mindst udføres de i dette regulativs bilag 5 foreskrevne prøvninger

4.3.6. sørge for, at enhver stikprøve, der udviser tegn på manglende overensstemmelse ved den pågældende type prøvning, foranlediger udtagelse af endnu en stikprøve og endnu en prøvning. Der skal tages alle nødvendige skridt til genoprettelse af den pågældende produktions overensstemmelse.

4.4. Den kompetente myndighed, der har meddelt typegodkendelse, kan til enhver tid kontrollere de overensstemmelseskontrolmetoder, der anvendes i hver produktionsenhed.

4.4.1. Ved hver inspektion skal prøvningsoptegnelser og produktionsjournaler forelægges den besøgende inspektør.

4.4.2. Inspektøren kan udtage stikprøver til prøvning i fabrikantens laboratorium. Det mindste stikprøveantal kan fastsættes under hensyntagen til resultaterne af fabrikantens egen kontrol.

4.4.3. Forekommer kvalitetsniveauet utilfredsstillende, eller er det nødvendigt at kontrollere gyldigheden af prøvninger, der er udført i henhold til punkt 4.4.2 ovenfor, udtager inspektøren prøver, som sendes til den tekniske tjeneste, der har forestået typegodkendelsesprøvningerne.

4.4.4. Den kompetente myndighed kan udføre enhver prøvning, som foreskrives i dette regulativ. Hvis den kompetente myndighed beslutter at udføre stikprøvekontroller, finder kriterierne i bilag 7 og 8 til dette regulativ anvendelse.

4.4.5. Den normale hyppighed for inspektioner, der er autoriseret af den kompetente myndighed, skal være én gang hvert andet år. Hvis der registreres negative resultater under en sådan inspektion, sikrer den kompetente myndighed, at der tages alle nødvendige skridt til snarest muligt at genoprette produktionens overensstemmelse.

5. SANKTIONER I TILFÆLDE AF PRODUKTIONENS MANGLENDE OVERENSSTEMMELSE

5.1. Godkendelser, som er meddelt for LED-lyskilder i henhold til dette regulativ, kan inddrages, såfremt kravene ikke opfyldes, eller såfremt en LED-lyskilde, som bærer godkendelsesmærket, ikke er i overensstemmelse med den godkendte type.

5.2. Hvis en kontraherende part, som anvender dette regulativ, inddrager en godkendelse, som den tidligere har meddelt, skal den straks underrette de øvrige kontraherende parter, der anvender dette regulativ, herom ved hjælp af en meddelelsesformular svarende til modellen i bilag 2 til dette regulativ.

6. ENDELIGT OPHØR AF PRODUKTIONEN

Hvis indehaveren af godkendelsen fuldstændigt indstiller produktionen af en type LED-lyskilde, som er godkendt i henhold til dette regulativ, skal han underrette den typegodkendende myndighed, som har meddelt godkendelsen, herom. Efter modtagelse af den pågældende meddelelse underretter myndigheden de andre kontraherende parter i 1958-overenskomsten, som anvender dette regulativ, ved hjælp af en meddelelsesformular, der svarer til modellen i bilag 2 til dette regulativ.

7. NAVN OG ADRESSE PÅ DE TEKNISKE TJENESTER, SOM ER ANSVARLIGE FOR UDFØRELSE AF GODKENDELSESPRØVNINGER, OG PÅ DE TYPEGODKENDENDE MYNDIGHEDER

De kontraherende parter i 1958-overenskomsten, som anvender dette regulativ, meddeler FN's sekretariat navne og adresser på de tekniske tjenester, som er ansvarlige for udførelse af godkendelsesprøvningerne, og på de typegodkendende myndigheder, som meddeler godkendelse, og til hvem formularer med attestering af godkendelse, udvidelse, nægtelse eller inddragelse af godkendelser, som er udstedt i andre stater, skal fremsendes.

(1) Som defineret i den konsoliderede resolution om køretøjers konstruktion (R.E.3), dokument ECE/TRANS/WP.29/78/Rev.2, punkt 2.